CELEX: 62012CA0571
Language: bg
Date: 2014-02-27 00:00:00
Title: Дело C-571/12: Език на производството: латвийски Решение на Съда (трети състав) от 27 февруари 2014 г. (преюдициално запитване от Augstākās tiesas Senāts — Латвия) — SIA Greencarrier Freight Services Latvia/Valsts ieņēmumu dienests (Преюдициално запитване — Митнически кодекс на Общността — Член 70, параграф 1 и член 78 — Митнически декларации — Частична проверка на стоките — Вземане на проби — Грешен код — Валидност на резултатите от проверките по отношение на идентични стоки, включени в предходни митнически декларации, след като е разрешено вдигането на стоките — Последващ контрол — Невъзможност да бъде поискана допълнителна проверка на стоките)

14.4.2014   
            
            
               BG
            
            
               Официален вестник на Европейския съюз
            
            
               C 112/10
            
         Език на производството: латвийски Решение на Съда (трети състав) от 27 февруари 2014 г. (преюдициално запитване от Augstākās tiesas Senāts — Латвия) — SIA Greencarrier Freight Services Latvia/Valsts ieņēmumu dienests
   (Дело C-571/12) (1)
   
   ((Преюдициално запитване - Митнически кодекс на Общността - Член 70, параграф 1 и член 78 - Митнически декларации - Частична проверка на стоките - Вземане на проби - Грешен код - Валидност на резултатите от проверките по отношение на идентични стоки, включени в предходни митнически декларации, след като е разрешено вдигането на стоките - Последващ контрол - Невъзможност да бъде поискана допълнителна проверка на стоките))
   2014/C 112/11
   Език на производството: латвийски
   
      Запитваща юрисдикция
   
   Augstākās tiesas Senāts
   
      Страни в главното производство
   
   
      Жалбоподател: SIA Greencarrier Freight Services Latvia
   
      Ответник: Valsts ieņēmumu dienests
   
      Предмет
   
   Преюдициално запитване — Augstākās tiesas Senāts — Тълкуване на член 70, параграф 1, първа алинея и на член 78, параграф 2 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (ОВ L 302, стр. 1; Специално издание на български език, 2007 г., глава 2, том 5, стр. 58) — Прилагане на резултатите от частични проверки на включените в митнически декларации стоки по отношение на включени в други декларации идентични стоки — Допустимост на такава практика на митническите органи — Последващ контрол — Приемане на резултатите от проверките за валидни по отношение на декларации, които вече не могат да бъдат проверени
   
      Диспозитив
   
   Член 70, параграф 1 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността трябва да се тълкува в смисъл, че доколкото тази разпоредба е приложима само към стоките, включени в „една декларация“, когато митническите органи проверяват тези стоки в периода преди да разрешат вдигането на стоките, тя не допуска тези органи, в случай като този в главното производство, да разширяват действието на резултатите от частична проверка на стоки, включени в митническа декларация, и по отношение на стоки, включени в предходни митнически декларации, които същите органи вече са разрешили да бъдат вдигнати.
   От друга страна, член 78 от посочения регламент трябва да се тълкува в смисъл, че допуска резултатите от частична проверка на включени в митническа декларация стоки, чрез вземането на проби от тях, да се приемат за валидни от митническите органи и по отношение на стоките, включени в подадени от същия декларатор предходни митнически декларации, които не са били и не могат вече да бъдат подложени на такава проверка, доколкото е било разрешено тяхното вдигане, когато тези стоки са идентични, което следва да се провери от запитващата юрисдикция.
   
      (1)  ОВ C 38, 9.2.2013 г.